ജില്ലാ ആശുപത്രിക്കു നാബ്ഫിന്സ് ലിമിറ്റഡിന്റെ കൈത്താങ്ങ് കോഴഞ്ചേരി: നബാര്ഡിന്റെ അനുബന്ധ സ്ഥാപനമായ നാബ്ഫിന്സ് ലിമിറ്റഡ് അവരുടെ സിഎസ്ആര് പ്രവര്ത്തനങ്ങളുടെ ഭാഗമായി കോഴഞ്ചേരിയിലെ ജില്ലാ ആശുപത്രിയിലെ കോവിഡ് ഐസിയുവിലേക്കു 20 ലക്ഷത്തോളം രൂപ വിലവരുന്ന ആശുപത്രി ഉപകരണങ്ങള് സമ്മാനിച്ചു. ആശുപത്രിയിലെ വിവിധ ഐസിയുകളിലേക്കാവശ്യമുള്ള വെന്റിലേറ്ററുകള്, ഹൈ ഫ്ലോ ഓക്സിജന് മെഷീനുകള്, ഡിഫിബ്രില്ലറ്ററുകള്, ഓക്സിജന് ട്രോളികള് ഉള്പ്പെടെ ഏകദേശം 20 ലക്ഷം രൂപയുടെ ഉപകരണങ്ങളാണ് കോവിഡ് കാല ചികിത്സയ്ക്ക് ആശുപത്രിയില് നേരത്തെ തന്നെ എത്തിച്ചത്. കൈമാറ്റ ചടങ്ങ് ജില്ലാ പഞ്ചായത്ത് പ്രസിഡന്റ് ഓമല്ലൂര് ശങ്കരന് ഉദ്ഘാടനം ചെയ്തു. ആരോഗ്യ വിദ്യാഭ്യാസ സ്റ്റാന്ഡിംഗ് കമ്മിറ്റി ചെയര്മാന് ആര്. അജയകുമാര് അധ്യക്ഷത വഹിച്ചു. നാബ്ഫിന്സ് ലിമിറ്റഡ് എംഡി ജിജി മാമ്മനില് നിന്നും ഉപകരണങ്ങള് ഓമല്ലൂര് ശങ്കരന്, ജില്ലാ ആശുപത്രി സൂപ്രണ്ട് ഡോ. പ്രതിഭ എന്നിവര് ഏറ്റുവാങ്ങി. ആര്എംഒ ഡോ. ജീവന്, ബിജിലി പി. ഈശോ എന്നിവരും സന്നിഹിതരായിരുന്നു. നോഡല് ഓഫീസര് ഡോ. ജയ്സണ് തോമസ് നന്ദി പറഞ്ഞു.നാബ്ഫിന്സ് എംഡി ജിജി മാമ്മന് പറഞ്ഞു. എജിഎം നബാര്ഡ് റെജി വര്ഗീസ്, റീജിയണല് മാനേജര് രാജേഷ് കൃഷ്ണന്, പത്തനംതിട്ട ബ്രാഞ്ച് ഹെഡ് ജാക്ക്സണ് എന്നിവരും സന്നിഹിതരായിരുന്നു.